Document ID: 31995D0566

31995D0566
L 322/18
SLUŽBENI LIST EUROPSKE UNIJE
18.12.1995.
ODLUKA VIJEĆA
od 18. prosinca 1995.
o privremenoj primjeni Sporazuma u obliku razmjene pisama između Europske ekonomske zajednice i Socijalističke Republike Vijetnama o trgovini tekstilnim i odjevnim proizvodima
(95/566/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113. zajedno s prvom rečenicom članka 228. stavka 2.,
uzimajući u obzir prijedlog Komisije,
budući da je Komisija, u ime Zajednice postigla Sporazum u obliku razmjene pisama, o izmjeni Sporazuma između Europske zajednice i Socijalističke Republike Vijetnama o trgovini tekstilnim i odjevnim proizvodima parafiran 15. prosinca 1992., kako je izmijenjen Sporazumom u obliku razmjene pisama od 20. prosinca 1994.,
budući da bi se ovaj Sporazum u obliku razmjene pisama trebao primijeniti na privremenoj osnovi od 1. siječnja 1995., dok se ne završe svi postupci potrebni za njegovo zaključenje, podložno uzajamnoj privremenoj primjeni od strane Socijalističke Republike Vijetnama,
ODLUČILO JE:
Članak 1.
Ovaj Sporazum u obliku razmjene pisama o izmjeni Sporazuma između Europske zajednice i Socijalističke Republike Vijetnama o trgovini tekstilnim i odjevnim proizvodima primjenjuje se na privremenoj osnovi od 1. siječnja 1995., dok se ne završe svi postupci potrebni za njegovo sklapanje, podložno uzajamnoj primjeni od strane Socijalističke Republike Vijetnama.
Tekst Sporazuma priložen je ovoj Odluci.
Članak 2.
Ova se Odluka objavljuje u Službenom listu Europskih zajednica.
Sastavljeno u Bruxellesu 18. prosinca 1995.

Labels: 18
3
15
1